Dārvina
Dārvina (angļu: Darwin, laragiju: Garramilla) ir pilsēta Austrālijā, Ziemeļu teritorijas administratīvais centrs. Pilsētas ekonomikā liela nozīme ir derīgo izrakteņu pārstrādei, tūrismam, ostai un kara bāzei. Dārvinā atrodas Ziemeļu teritorijas politiskās, tiesu un izpildvaras iestādes. Darbojas lidosta, ar iekšzemi dienvidos to savieno dzelzceļš un transkontinentālais autoceļš.